Уважаеми родители,
Във връзка с писмо на МОН с №9105-65/01.04.2025 г., вх. №РУО1-10142/02.04.2025 г. Ви уведомявам, че Министерството на образованието и науката оценява високо важността на пътната безопасност и опазването на живота и здравето на децата и учениците. Изграждането на компетентности по отношение на безопасността на движението по пътищата е приоритетна тема в гражданското общество и важна задача на държавата, образователните институции и семейството.
По данни на Световната здравна организация пътнотранспортните произшествия са водещата причина за смърт при деца и младежи на възраст 5-29 години. Всеобщата декларация за правата на човека на Общото събрание на ООН провъзгласява, че всеки има право на живот, свобода и сигурност. Безопасността на пътя е присъща на това право. Всеки човек – пешеходец, водач или пътник, заслужава да пътува без страх от нараняване и смърт. Пренебрегването на този универсален постулат е равносилно на незачитане на основното човешко право.
Провеждането на активна политика по безопасност на движението по пътищата е основен приоритет и на правителството. С оглед постигане на съгласувани и ефективни действия по изпълнението ѝ на 24 февруари 2025 г. е проведена координационна среща, на която са обсъдени мерките, залегнали в Оперативния план за действие по безопасност на движението по пътищата за 2025 г., както и тези, отразени в тригодишния План за действие за безопасност на движението по пътищата 2024-2026 г. В резултат на срещата са определени и допълнителни дейности (мерки) от страна на отговорните институции в обхвата на държавната политика по безопасност на движението по пътищата, за повишаване на пътната безопасност и намаляване на травматизма, конкретните стъпки, които имат потенциал да доведат до намаляване на пострадалите при пътнотранспортни произшествия.
[bookmark: bookmark=id.yg7mf8fclr99]Част от мерките за осъществяването, за които Министерството на образованието и науката е определено за водеща институция, е въвеждането на тематична родителска среща по БДП (до 30.04.2025 г.) и на тематичен ден по БДП (до 30.05.2025 г.). Основната цел е формирането на култура, свързана с безопасността на движението по пътищата при децата и младежите, е от особено значение за трайното намаляване на пътнотранспортния травматизъм. За целта е важно родителите да осъзнават отговорността си и личния пример, който дават на своите деца.
[bookmark: bookmark=id.nyrqp1jazop]Преди началото на настоящата учебна година от Държавната агенция „Безопасност на движението по пътищата“ (ДАБДП) е разработен кратък филм, който представя травмата на пострадали при пътнотранспортни произшествия, а основното послание е важността на личната отговорност на всеки един от нас за безопасността на децата на пътя, както и ролята на семейството във възпитаването на култура за социално отговорно поведение. В допълнение към видеото от агенцията са разработили и обучителни материали в дигитален формат – Наръчник за родители по безопасност на децата при движение по пътищата, имащ за цел да даде основни насоки на родителите за общуване и въздействие върху детето и развиване на неговия потенциал да израства като отговорен гражданин, и 4 броя инфографики за всяка една от различните възрастови групи, като основната им цел е да представят посланията от наръчника по кратък, ясен и атрактивен начин.
С материалите можете да се запознаете на посочените линкове, като кликнете върху тях и последвате връзката: 
·      Не можем да върнем времето назад ● Държавна агенция “Безопасност на движението по пътищата” (gov.bg)
·      Наръчник за родители по безопасност на децата при движение по пътищата
·      Инфографики към наръчника

Можете да използвате, като алтернативен вариант и тези линкове (ресурсите са еднакви):
https://www.sars.gov.bg/%D0%BD%D0%B5-%D0%BC%D0%BE%D0%B6%D0%B5%D0%BC-%D0%B4%D0%B0-%D0%B2%D1%8A%D1%80%D0%BD%D0%B5%D0%BC-%D0%B2%D1%80%D0%B5%D0%BC%D0%B5%D1%82%D0%BE-%D0%BD%D0%B0%D0%B7%D0%B0%D0%B4/
https://sars.gov.bg/wp-content/uploads/Narachnik-za-roditeli-BDP/Narachnik-za-roditeli-BDP.pdf
https://www.sars.gov.bg/news/brochures/

Моля да се запознаете с предоставените материали преди тематичната родителска среща, тъй като на тази основа ще се проведе беседа с родителите относно грижата за безопасността на децата на пътя и необходимите умения, които всеки родител трябва да предаде, за да възпита отговорни участници в движението.
Безопасността на движението по пътищата е тематична област, по която съгласно Приложение № 5 към чл. 11, ал. 3 на Наредба № 13/21.09.2016 г. на МОН за гражданското, здравното, екологичното и интеркултурното образование в училищата задължително обучение в часа на класа. Също така в училищата темата за пътната безопасност се интегрира и извън часа на класа, в обучението по различни учебни предмети – родинознание, човекът и обществото, човекът и природата, география и икономика, математика, физическо възпитание и спорт и др.
Тематични родителски срещи по БДП за 50. ОУ ще се проведат до 30.04.2025 г. , а тематичният ден по БДП за ученици до 30.05.2025 г. по график, за който ще бъдете уведомени. 

